stanford-oval/wikipedia huggingface dataset:
טארין מנינג
קריירת משחק > 2005—הווה

ב-2005 התרחשה פריצתה הקולנועית כשגילמה את דמותה של נולה, זונה בממפיס, טנסי, בסרט "מלחמות הראפ". על תפקיד זה קיבלה מועמדות מטעם אגודת מבקרי הקולנוע של וושינגטון בתואר "פריצת השנה". במאי הסרט, קרייג ברואר, טען שכשראה תמונה של מנינג, החליט כי השחקנית שתגלם את דמותה של נולה תיראה בדיוק כמוה. לדבריו, היה מופתע ושבע רצון כשבהמשך הדוגמנית ממנה שאב השראה למראה הדמות היא לבסוף השחקנית שגילמה אותה.
בהמשך דרכה שיחקה בסרטים "Unbeatable Harold" ו-"When the Nines Roll Over". בנוסף שיחקה בקומדיה השחורה "כפר המוזרים", לצד סקוט ספידמן ווס בנטלי. השיר של ההרכב המוזיקלי שלה Boomkat‏, "It's Not My Fault", היה חלק מפסקול הסרט. בשנת 2007 גילמה את אייבי צ'יטי בסדרת הטלוויזיה קצרת הימים של רשת פוקס, "Drive", דרמה על מספר אנשים המתחרים במירוץ דרכים לא חוקי. ב"אחרי הסקס", גילמה בתפקיד משנה את אלאנה. שיחקה תפקידים ראשיים בסרטי האימה "Cult" ו-"Banshee". בסרט האחרון ביצעה את הפעלולים המופיעים בו בעצמה. לדבריה, "נפצעתי יום אחד במהלך אחת מסצנות המרדף, בעת שמכונית אחרת התרסקה על מכוניתי".
מנינג הופיעה בקומדיה הרומנטית "ג'ק וג'יל", וכן גילמה את דמותה של ריטה צ'רי בארבעה מפרקי הסדרה "ילדי האנרכיה". אחד מכוכבות הסדרה, קייטי סגל, כינתה את הופעתה בסדרה "פנטסטית". בתחילה גילמה הופעות אורח בלבד בסדרה ובהמשך הצטרפה לצוות הקבוע של שחקניה בשל הופעתה המוצלחת. בהמשך שנת 2008 הופיעה בוידאו קליפ של באצ' ווקר לשיר "The Weight Of Her" ובקליפ של will.i.am לשיר "Yes We Can". כיכבה לצד ביל פולמן בסרט הדרמה הסוריאליסטי "Your Name Here", בו גילמה את ניקי, דמות המבוססת על ויקטוריה פרינסיפל. הסרט מבוסס באופן כללי על חיי סופר המדע הבדיוני פיליפ ק. דיק.
ב-2009 גילמה את דמותה של רוז אטרופוס בסרט הדרמה המוזיקלית "העידן המושלם לרוקנרול", שקיבל ביקורות חיוביות רבות מצד המבקרים והקהל. באותה שנה שיחקה לצד רון פרלמן בשני סרטים, "קבר השד" ו"The Job". כמו כן הופיעה בסרט האימה "תאוריית הרצח", שעוסק בקבוצת סטודנטים בקולג', המוצאים עצמם נרדפים על ידי רוצח סדיסט.
בהמשך השנה הופיעה מנינג כקרוליין בישוף בסרט "Five Good Years". בפברואר 2010 לוהקה לחידוש הסדרה "הוואי חמש-אפס", בתור אחותו הקטנה של הדמות הראשית, סטיב מקגראת'.
בשנת 2012 שיחקה לצד דומיניק מונאהן בסדרת הרשת העל טבעית "The Unknown", שעלתה ב-13 ביולי באותה שנה.
בשנת 2013 החלה לגלם את דמותה של טיפאני "פינסטאקי" דוגט בסדרת המקור של רשת נטפליקס "כתום זה השחור החדש". במאי 2019 עלתה העונה השביעית והאחרונה בהשתתפותה.
קריירה מוזיקלית > 2003—2001: תחילת דרכה בעולם הפופ, Boomkat

ב-2003 מנינג ואחיה קלין הקימו את הלהקה "Boomkat". בתחילת חתמו השניים על חוזה עם חברת התקליטים הגדולה של מפיק "אמריקן איידול", רנדי ג'קסון, אך העסקה נפלה. בהמשך חתמו על חוזה עם החברה "DreamWorks Records", שייצגה אותם בשנים 2002–2004. בשנת 2002 ביצעה מנינג את השיר "I'll Take You There"" לצד טוויט במספר פרסומות של חברת גאפ, שבוימו על ידי פטר לינדברג. אלבום הבכורה של הלהקה, "Boomkatalog.One", יצא ב-18 במרץ 2003. אחד מלהיטיו "The Wreckoning", דורג במקום הראשון ברשימת "מוזיקת הריקודים החמה". באותה שנה דורגה הלהקה במקום החמישי ברשימת "אומני השנה של מוזיקת הריקודים" של מגזין בילבורד. חלק משירי האלבום הופיעו בסרטים "ילדות רעות", "קרוסרודס", "חתיכה של הפתעה", "8 מייל" ו"הג'וב האיטלקי".
לאחר הפסקה זמנית, בראיון שהעניקה מנינג למגזין "Nylon" באוקטובר 2005, הצהירה שהלהקה תשוב לפעילות בסופו של דבר, ושהיא כותבת שירים לאלבום הבא שייצא לאור כשתמצא ללהקה חברת תקליטים חדשה. ב-8 באפריל 2008, לאחר ארבע שנות הפסקה, הוציאה הלהקה את הסינגל "Runaway". בתחילת יוני של אותה שנה, אלבומה השני של הלהקה, "A Million Trillion Stars", נעשה זמין לקנייה באינטרנט.
באוקטובר 2008 ביצעה הלהקה מספר הופעות בלוס אנג'לס, בין היתר בפסטיבל "נוהו" בצפון העיר ובמועדון "Viper Room". בדצמבר הקליטה מנינג גרסת כיסוי לשירו של טום פטי "Christmas All Over Again", שפורסמה בדף המייספייס שלה. ב-3 במרץ 2009 הוציאה הלהקה את הסינגל "Run Boy", לצד וידאו קליפ אלקטרוני לשיר. הסינגל הושק באתר "People.com". האלבום יצא לחנויות באופן רשמי ב-10 על ידי חברת התקליטים העצמאית "ליטל ונילה". באותה שנה השתתפה מנינג בשירם של להקת האינדי "Dreamers"‏ "Lonely World", וכן הופיעה בווידאו קליפ לשירם "The Dreamers", בו מגלמת מנהלת זירה בקרקס. ב-28 הודיעה כי להקתה עובדת על אלבום סטודיו שלישי.
קריירה מוזיקלית > 2009—היום: קריירת סולו

בספטמבר 2009 מנינג הצהירה שהתחילה לעבוד על אלבום סולו. בראיון שהעניקה לאדם ברנרד תיארה את האלבום, "מוזיקת ריקודים, צבעוני, ראוותני, אם תרצה. גרסה קצת יותר קודרת של Boomkat, משהו ניסיוני, דומה ל"פורטיסהד"".
מנינג ביצעה את סינגל הבכורה שלה, "So Talented", באחד מפרקי הסדרה "מלרוז פלייס". השיר נכתב יחד עם המפיק ליני. ב-3 בספטמבר פורסם כי שני סינגלים מהאלבום הושלמו.
"Turn It Up" יצא כסינגל הרשמי הראשון, והקליפ שלו פורסם ב-People.com ב-4 במאי 2011. ב-22 באוקטובר השיר הגיע למקום ה-21 ברשימת "מוזיקת הריקודים החמה" של מגזין בילבורד.
הסינגל הבא, "Send Me Your Love", יצא לאינטרנט ב-21 באוגוסט 2012. האלבום "Freedom City" יצא בספטמבר 2012.
ב-12 בינואר 2015 יצא הסינגל המשותף שלה עם ביינון, "All The Way".
ב-14 באוגוסט 2020, היא הוציאה את הסינגל "Time Wasted" לסטרימינג דיגיטלי
פעילות נוספת

מנינג היא בעלת חברת התקליטים של להקתה, "ליטל ונילה".
משנת 2005 עד 2009 ניהלה מנינג קו אופנה בשם "Born Uniqorn" עם חברתה הטובה טרה ג'יין. המותג הוקם בסתיו 2005 ועבד עם ארגוני צדקה רבים בלוס אנג'לס. סמלי האופנה של מנינג הם קייט מוס, ניקול קידמן, קייט בלאנשט וקייט וינסלט.
מנינג הופיעה בקמפיינים של מותגי האופנה Juicy Couture ושל Frankie B. באפריל 2011 הצטלמה בעירום לשער המגזין של "פלייבוי".
חיים אישיים

נכון לשנת 2020, מנינג מתגוררת בפאלם ספרינגס, קליפורניה. בשנת 2017, מנינג הצהירה שהיא הטרוסקסואלית ואינה מזדהה כחלק מקהילת להט"ב למרות ההיסטוריה שלה של עם נשים.
ב-21 בספטמבר 2005 מנינג הייתה על טיסה 292 של "JetBlue", שנסעה משדה התעופה ברבנק הוליווד  בברבנק, קליפורניה, לנמל התעופה הבין-לאומי ג'ון פ. קנדי בניו יורק. עד שביצעה נחיתת חירום במטוס האיירבוס A320 בנמל התעופה הבין-לאומי של לוס אנג'לס לאחר שכן הנסע של המטוס נפגם. אף אדם לא נפצע בתקרית. לדבריה אירוע זה היה "הסוריאליסטי והחוץ-גופי" ביותר שחוותה.
חיים אישיים > בעיות משפטיות

ב-12 באוקטובר 2012, מנינג נעצרה בגין תקיפת העוזרת האישית והמאפרת שלה, הולי הרטמן. הרטמן, שהתגוררה באותה עת בדירתה של מאנינג, בחרה שלא להעמידה לדין. בנובמבר 2012 קיבלה מנינג עסקת טיעון ובו תבצע יום אחד של עבודות שירות ובמידה ובששת החודשים הקרובים המקרה לא יחזור על עצמו התיק ייסגר.
בנובמבר 2014, מנינג נעצרה בגין הפרת צו איסור פרסום ואיומים פליליים על בת זוגה דאז, ז'נין הלר. בשנת 2015, מנינג האשימה את הלר בהטרדה. הלר נידונה לארבעה חודשי מאסר בגין הפרת תנאי הסדר הטיעון שלה. לפני החרפת מערכת היחסים ביניהם, הלר ומנינג חיו יחד במעונה של הלר בניו יורק. בשנת 2016, התגלה כי מנינג בדתה הפרות מגע, וכתוצאה מכך הלר נעצרה באופן כוזב ונכלאה באמצעות הסדר טיעון כפוי. נכון לשנת 2020 הלר לא נקטה בצעדים משפטיים נגד מנינג או התובע המחוזי במנהטן.
בשנת 2016, מנינג הואשמה בשנית על תקיפתה של הולי הרטמן, שהגישה בקשה לצו הרחקה ממנינג אולם בקשתה נדחתה. לטענתה של הרטמן, תקיפה זו הייתה רק אחת ממספר תקיפות של מנינג, כשהאחרונה התרחשה בסוף 2015 בדירתה של מנינג במנהטן. תמונות מאותה התקרית הופצו ברשתות המדיה. בשנת 2019, מנינג טענה שפרצו לדירתה ב"צורה אפית" והייתה קורבן של "פשעי סייבר" ו"בריונות ברשת" לאחר שפרסמה כמה פוסטים שכללו הערות מזלזלות על צוות השחקנים ש"כתום זה השחור החדש".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1999 | כביש מהיר | בחורה ברכב | ללא קרדיט |
| 2000 | המיוחדים | מעריצה |  |
| 2001 | את מטורפת, אתה חתיך | מאדי |  |
| 2002 | קרוסרודס | מימי |  |
| 2002 | הרדוף לבן | ניקי |  |
| 2002 | 8 מייל | ג'נין |  |
| 2003 | קולד מאונטן | שילה |  |
| 2004 | Dandelion | דני ווס |  |
| 2005 | מלחמות הראפ | נולה |  |
| 2005 | Lucky 13 | סאם |  |
| 2005 | הכי דומה לאהבה | אלן מרטין |  |
| 2006 | Unbeatable Harold | סנדי |  |
| 2006 | הזן | שרה |  |
| 2007 | Cult | קסנדרה |  |
| 2007 | אחרי הסקס | אלנה |  |
| 2007 | Weirdsville | מטילדה |  |
| 2008 | Jack and Jill vs. the World | ג'יל |  |
| 2008 | Your Name Here | ניקי |  |
| 2009 | Kill Theory | אלכס |  |
| 2009 | קבר השטן | שרה "דוק" הרינגטון |  |
| 2009 | The Job | ג'וי |  |
| 2009 | The Perfect Age of Rock 'n' Roll | רוז אטרופוס |  |
| 2010 | חוות האהבה | מלורי |  |
| 2010 | Groupie | ריילי סימס | גם מפיקה-שותפה |
| 2010 | Redemption Road | ג'קי |  |
| 2010 | Heaven's Rain | לסלי דאגלס |  |
| 2011 | Waking Madison | מרגרט |  |
| 2011 | The Speed of Thought | קירה |  |
| 2011 | Man Without A Head | קמילה |  |
| 2013 | All American Christmas Carol | סינדי |  |
| 2013 | Five Thirteen | ליסה |  |
| 2014 | Low Down | קולין |  |
| 2015 | הניסוי | מיס לואו |  |
| 2015 | #Horror | גלוריה |  |
| 2015 | Almost Broadway | מולי |  |
| 2015 | A Light Beneath Their Feet | גלוריה גרינגסון |  |
| 2016 | A Winter Rose | פטריסיה רוז |  |
| 2016 | Happy Yummy Chicken | לורה | גם מפיקה |
| 2017 | The Vault | וי דילון |  |
| 2017 | Blackmail | מולי |  |
| 2017 | Swing State | אדריאן לוקהארט |  |
| 2018 | The Amendment | לסלי דאגלס |  |
| 2019 | The Brawler | פיליס וופנר |  |
| 2019 | The Murder of Nicole Brown Simpson | פיי רזניק (אנ') |  |
| 2021 | Last Call | אלי | גם מפיקה-שותפה |
| 2021 | The Gateway | קורי |  |
| 2021 | Karen | קארן דרקסלר | גם מפיקה |
| 2021 | Every Last One of Them | מגי | גם מפיקה בפועל |
| 2021 | Pooling to Paradise | דון |  |
| 2022 | Sanctioning Evil | דני |  |
| 2022 | Bromates | דרלין |  |
| 2022 | It Snows All the Time | אפריל | גם מפיקה בפועל |
| 2022 | Bobcat Moretti | דברה מורטי | גם מפיקה בפועל |
| 2023 | Miranda's Victim | טווילה הופמן |  |
| 2023 | One Day as a Lion | טיילור לאב |  |
| 2024 | Bloodline Killer | סאם מארין |  |
| 2024 | Chapel | גרייס |  |
| TBA | Abused | מארי |  |
| TBA | 777 | אנה |  |
| TBA | Off Rip | ג'ן |  |
| TBA | They Turned Us Into Killers | מייסי |  |
| TBA | Static Codes | פנלופה |  |
| TBA | Porterville | אנדרוז |  |
| TBA | Out Come the Wolves |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1999 | הפרקליטים | ג'ני ריינס | פרק: "Of Human Bondage" |
| 1999 | Come On, Get Happy: The Partridge Family Story | גרופי | סרט טלוויזיה של ABC |
| 1999–2000 | תתאפס על עצמך | רבקה פיבודי | 9 פרקים |
| 2000 | Kiss Tomorrow Goodbye | רקדנית מקועקעת | סרט טלוויזיה של Fox |
| 2000 | צעירים לנצח | אשלי קר'מייקל | פרק: "Misery Loathes Company" |
| 2001 | NYPD Blue | טרייסי | פרק: "Oh Golly Goth" |
| 2001 | בוסטון פאבליק | קארה גלין | פרק: "Chapter Twenty-Seven" |
| 2003 | אזור הדמדומים (אנ') | טינה בישופ | פרק: "Fair Warning" |
| 2005 | CSI: מיאמי | היידי דילון | פרק: "Money Plane" |
| 2006 | Banshee | סייג' ריון | סרט טלוויזיה של אוקסיג'ן |
| 2007 | Viva Laughlin | ז'נבה | פרק: "What a Whale Wants" |
| 2007 | דרייב (אנ') | אייבי צ'יטי | תפקיד ראשי; 6 פרקים |
| 2008–2010 | ילדי האנרכיה | ריטה | 7 פרקים |
| 2009 | Free Radio | עצמה | פרק: "Earthquake" |
| 2009 | מלרוז פלייס | עצמה | פרק: "Grand" |
| 2010–2019 | הוואי חמש-אפס | מרי אן מקגארט | 10 פרקים |
| 2011 | חוק וסדר: מדור מיוחד | לריסה וולש | פרק: "Possessed" |
| 2011 | Zombie Apocalypse | רמונה | סרט טלוויזיה של Syfy |
| 2012 | סוכן מחוק | ניקול | פרק: "Mixed Messages" |
| 2012 | The Unknown | מייגן | סדרת רשת; פרק: "Privacy Settings" |
| 2013–2019 | כתום זה השחור החדש | טיפאני "פינסטאקי" דוגט (אנ') | תפקיד ראשי (7 עונות); 87 פרקים |
| 2015 | נייט מישל של סיפורה | מישל נייט | סרט טלוויזיה של Lifetime |
| 2019 | At Home with Amy Sedaris | טאמבי טאקר | פרק: "Hospital-tality" |
רם פראסאד ביסמיל

| --- | --- |

 לידה:  11 ביוני 1897 שאחג'אהנפור
 הוצאה להורג:  19 בדצמבר 1927 (בגיל 30) גוראקפור
 מדינה:  הראג' הבריטי 
 מקום מגורים:  שאחג'אהנפור 
 כינויים נוספים:  רם; אגיאט; ביסמיל
 ידוע בשל:  משורר, מהפכן
 מפלגה:  ההתאחדות הרפובליקנית של הינדוסטן
 השקפה דתית:  הינדואיזם 
 
רם פראסאד ביסמיל (באנגלית: Ram Prasad Bismil ‏האזנהקובץ:Bismil.ogg‏Ⓘ‏)‏ (11 ביוני 1897 – 19 בדצמבר 1927) היה מהפכן הודי אשר השתתף בקשירת הקשר במיינפורי בשנת 1918, בשוד הרכבת בקאקורי בשנת 1925, הידוע בכינוי הקשר בקאקורי, ונאבק נגד האימפריאליזם הבריטי. לצד היותו לוחם חירות, הוא היה גם משורר אשר ביטא את הלאומיות ההודית וכתב בהינדית ובאורדו בשמות העט: רם, אגיאט וביסמיל. את פרסומו קנה בשם משפחתו "ביסמיל". רם פעל עם התנועה הרפורמיסטית ההודית "אריה סמאג'" ושאב השראה מן הספר "סטיארת' פראקאש" אשר נכתב על ידי סוואמי דיאננד סאראסוואטי. הוא קיים גם קשר סודי עם המהפכן ההודי לאלה האר דאיאל באמצעות הגורו שלו סוואמי סומדב אשר הטיף את ערכי תנועת אריה סמאג'.
ביסמיל נמנה עם מייסדי הארגון המהפכני האיחוד הרפובליקני של הינדוסטן. הלאומן ההודי בגד סינג העלה על נס את ביסמיל כמשורר בולט באורדו והינדית. כמו משורר גדול-סופר של אורדו והינדי, אשר תרגם את ספרו של ויליאם מייקפיס תאקרי "קתרין" מאנגלית והספר "הבולשביקים" מבנגלית.
תחילת דרכו

רם פראסאד ביסמיל נולד ב-11 ביוני 1897 בשאחג'אהנפור, במחוזות הצפון-מערביים בהודו הבריטית. הוא למד הינדי מאביו ונשלח ללמוד אורדו ממורה דת מוסלמי. הוא התקבל לבית הספר בשפה האנגלית, אף על פי שאביו התנגד לכך והצטרף לתנועה הרפורמית ההודית בשאחג'אהנפור.
עוד בעת שהיה תלמיד בן 18 ביסמיל קרא גזר דין אשר דן למוות את בהאי פארמאנאנד, מלומד וחבר של האר דאיאל. באותה תקופה ביקר באופן קבוע בבית תפילה של אריה סאמאג' בשאחג'אהנפור, שם לימד סוואמי סומדב, חבר של פארמאנאנד. כביטוי לזעמו על גזר הדין ביסמיל. חיבר שיר בהינדית אשר שמו "לידתי", אותו הראה לסומדב. בשיר הוא מצהיר על מחויבותו לסלק את השלטון הבריטי מהודו. שנה אחר כך עזב ביסמיל את בית הספר ונסע עם חלק מחבריו ללאקנאו, שם ארגן עמם קבוצת בני נוער במטרה לפרסם ספר בהינדית על ההיסטוריה של עצמאות ארצות הברית. הספר פורסם בהסכמת הגורו סומדב תחת שמות עט. מיד לאחר פרסומו, נאסרה הפצתו על ידי ממשלת אוטר פרדש.
הקשר במיינפורי

ביסמיל ייסד ארגון מהפכני בשם "מזבח האומה" ויצר קשר עם המהפכן גנדה לאל דיקסיט, מורה בית ספר באאורייה. את הקשר בין השניים איפשר סומדב אשר סבר כי ביסמיל יהיה יעיל יותר בשליחותו אם יהיו לו תומכים מנוסים. לדיקסיט היו קשרים עם אנשי כנופיות בעלי עוצמה במדינה. דיקסיט ביקש לנצל את עוצמתם לצורך מאבק מזוין נגד השלטון הבריטי. בדומה לביסמיל, גם דיקסיט יצר ארגון בני נוער, אשר כונו "שיבז'י", על שם מלך הודי בן המאה ה-17.ב-28 בינואר 1918 ביסמיל פרסם עלון אשר כותרתו "מסר לבני העם", אותו הפיץ לצד שירו "שבועת מיינפורי". במטרה לגייס כספים לתנועתו בוצעו שלושה מעשי ביזה בשנת 1918. בעקבות פעולת אלה החלה המשטרה לחפש אחר אנשי ארגונו וחלקם נתפסו בעודם מפיצים את הספר שנאסר למכירה. ביסמיל הצליח להימלט עם הספרים. בעודו מארגן מעשה ביזה נוסף באזור שבין דלהי לאגרה, הגיע למקום כוח משטרה ואש נפתחה משני הצדדים. ביסמיל קפץ למי נהר יאמונה ושחה מתחת לפני המים. עם היעלמו סברו חבריו וגם המשטרה כי נהרג במהלך העימות. אף דיקסיט נעצר בתקרית עם חבריו והוחזק במצודת אגרה. ביסמיל נמלט לדלהי וחי מאותה עת במחבוא. נפתח נגדו תיק פלילי. מאוחר יותר נמלט אף דיקסיט ממעצרו, שעה שהובא למשפט במיינפורי. תקרית זו נודעה בכינוי "הקשר במיינפורי". ב-1 בנובמבר 1919 הרשיע בית משפט מחוזי את כל המשתתפים בתקרית והכריז על דיקסיט וביסמיל כפושעים נמלטים.
פעולות במחתרת

בשנים 1919 עד 1920 חי ביסמיל בסתר כשהוא נע ונד בין כפרים שונים באוטר פרדש, תוך שהוא מוציא לאור מספר ספרים. בין הספרים הייתה אסופת שירים שלו ושל אחרים, "לאהאר במחשבותי". הוא אף תרגם שני ספרים מבנגלית ואת הספר "קתרין" מאנגלית. את הספרים פרסם באמצעות כספים שגייס. לאחר מותו, בשנת 1929, פורסם ספר שירים נוסף שחיבר, Kranti Geetanjali, ספר שנאסר להפצה על ידי הראג' הבריטי בשנת 1931.
הקמת ההתאחדות הרפובליקנית של הינדוסטן

בפברואר 1920, לאחר ששוחררו של אסירי הקשר במיינפורי, ביסמיל שב לביתו בשאחג'אהנפור, שם הגיע להסכם עם השלטונות כי לא ישתתף עוד בפעילות מחתרתית. הצהרתו תועדה אף בשפת העם בפני בית המשפט. בשנת 1921 השתתף ביסמיל, לצד רבים אחרים משאחג'אהנפור בקונגרס אחמדאבאד. הוא ישב בנשיאות הקונגרס כאשר הוא מקדם קו מדיניות אלים נגד השלטון הבריטי, בניגוד לגישתו של מהטמה גנדי אשר ניסה לגייס את בני הנוער לגישתו המתנגדת לאלימות. בפברואר 1922 נהרגו מספר חקלאים בצ'אורי צ'אורה, עיירה באוטר פרדש, עת השתתפו בהפגנה נגד שיתוף פעולה עם השלטון. בתגובה הותקפה תחנת המשטרה בעיירה על ידי המון זועם ו-22 שוטרים נהרגו בתחנה שהועלתה באש. מיד לאחר שנודעה התקרית הכריז גנדי על הפסקת פעולות תנועת אי-שיתוף הפעולה, מבלי שנועץ תחילה באיש מנשיאות הקונגרס. בכינוס הקונגרס הלאומי ההודי, אשר נערך אותה שנה בגאיה שבביהר, התייצבו ביסמיל ותומכיו נגד עמדתו של גנדי. כאשר גנדי סירב לשנות את עמדתו התפטר מכהונתו נשיא הקונגרס צ'יטאראנג'ן דאס. שנה אחר כך ייסד צ'יטאראנג'ן את מפלגת סוואראג', יחד עם מוטילאל נהרו. בני הנוער בהנהגת ביסמיל ייסדו את המפלגה המהפכנית בהנהגת ביסמיל.
חוקת הנייר הצהוב

בהסכמת לאלה האר דאיאל, ביסמיל עבר לאללהאבאד שם כתב בשנת 1923 את חוקת המפלגה בעזרת שני חברים נוספים. המסמך, המפרט את שם ומטרות הארגון, נכתב על נייר צהוב ואושר ב-3 באוקטובר 1924 על ידי ועדת החוקה של הארגון, אשר התכנסה בקאנפור. בכינוס ועדת החוקה אושר שמה של המפלגה "ההתאחדות הרפובליקנית של הינדוסטן". לאחר דיון ארוך נקבע כי ביסמיל ימונה למארגן המחוזי של שאחג'אהנפור וראש האגף המזוין. הוא אף התמנה למארגן של המחוז המאוחד (אגרה ואוד).
המנשר של ההתאחדות הרפובליקנית של הינדוסטן

מנשר שכותרתו "המהפכן" הופץ ברחבי המחוז המאוחד בהודו בשלהי חודש ינואר 1925. עותקים מן המנשר נמצאו בידי חלק מן המשתתפים ב"קשר מקאקורי", בהתאם לקביעות פסק הדין של בית המשפט באוד. הייתה זו למעשה החוקה של ההתאחדות הרפובליקנית של הינדוסטן מודפסת על ארבעה דפים לבנים, אשר הופצה ברחבי הודו.על המנשר לא הופיע שם בית הדפוס. לצד כותרתו הופיע התאריך, 1 בינואר 1925 והוא מוספר כגיליון מספר 1.
הקשר בקאקורי

ביסמיל הגה תוכנית מפורטת לביזת אוצר המדינה, כספים שהועברו ברכבת אשר חלפה בקאקורי, עיירה באוטר פרדש. התוכנית הוצאה לפועל ב-9 באוגוסט 1925 ונודעה בשם "הקשר בקאקורי". עשרה מהפכנים עצרו את רכבת הנוסעים בין שאחראנפור ללוקנו, שעה שחלפה בקאקורי. בידי הקושרים היו אקדחים גרמנים, מאוזר C96. בעוד סגנו של ביסמיל עסוק בפריצת הכספת שברכבת, נפלטה ירייה מאקדח שהחזיק אחד המהפכנים ונוסע נהרג.
למעלה מ-40 מהפכנים נעצרו לאחר האירוע, אף שרק 10 השתתפו בפועל במעשה השוד. בין העצורים היו אף אזרחים תמימים אשר חלקם שוחררו מאוחר יותר. לצורך הגנת החשודים הוקמה ועדה. בסופו של הליך משפטי הורשעו הנאשמים וערעור שהוגש, כשל. ב-16 בספטמבר 1927 הוגש ערעור סופו לחנינה למועצה המלכותית בלונדון, אולם אף הוא נדחה. לאחר 18 חודשי הליך משפטי נידונו למוות ביסמיל ושלושה מחבריו לקשר. ביסמיל הוצא להורג בתליה ב-19 בדצמבר 1927 בכלא גוראקפור. גופתו נשרפה על גדת נהר ראפטי בטקס הינדי.
הנצחתו

ביסמיל הונצח בעיר הולדתו, שאחג'אהנפור. ב-18 בדצמבר 1994 הוסר הלוט מעל פסל שיש לבן, בדמותו של ביסמיל, בידי מושל אוטר פרדס, אז ציינו 69 שנה למותו.
באזור הצפוני של חברת הרכבות בהודו נבנתה תחנת רם פראסאד ביסמיל, כ-11 קילומטר משאחג'אהנפור.
ב-19 בדצמבר 1983 חנכה ראש ממשלת הודו, אינדירה גנדי, מצבת זיכרון לחברי הקשר מקאקורי בעיירה קאקורי.
ב-19 בדצמבר 1997 הנפיק השרות הבולאי ההודי בול צבעוני המציין 100 שנה להולדת ביסמיל.
ממשלת אוטר פרדש קראה גן לאומי על שמו של ביסמיל סמוך לאחד הכפרים שם הסתתר לאחר הקשר במיינפורי בשנת 1919.
לקריאה נוספת

Simha, Ema Ke (2009). Encyclopaedia of Indian war of independence, 1857–1947. Vol. v.11. Anmol Publications, New Delhi, India.
Rana, Bhawan Singh (2007). Ram Prasad Bismil. Diamond Pocket Books (P) Limited, New Delhi. p. 128.
Bhishma, (pseud) (1929). Kakori-ke-shahid : martyrs of the Kakori conspiracy case. Government Press, United Provinces, Allahabad. p. 125.
הערות שוליים

↑  Waraich, Malwinder Jit Singh (2007). Musings from the gallows : autobiography of Ram Prasad Bismil. Unistar Books, Ludhiana. p. 101.
↑  "PRPM/Pt Ram Prasad Bismil (1 PFs) Railway Station Map/Atlas - India Rail Info".
↑  Sinha, Arunav (9 באוגוסט 2011). "Tourist spot tag may uplift Kakori". Lucknow: Times of India. נבדק ב-23 ביוני 2018. {{cite news}}:  (עזרה)
↑  "RAM PRASAD BISMIL - ASHFAQUALLAH KHAN".
| --- | --- |
בקרת זהויות :  BnF: cb13526986b (data)  CiNii: DA13598168  ISNI: 0000 0000 8130 5770  LCCN: n89283109  NDL: 01135497  SUDOC: 050377485  VIAF: 51849551   WorldCat (עם VIAF): 51849551 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רם פראסאד ביסמיל".
Ram Prasad Bismil Udyan (Park) in Greater Noida
תנועת הריבונות

לוגו תנועת הריבונות
| --- | --- |
 התאגדות:  עמותה
 מדינה:  ישראל
 מטה הארגון:  ישראל ישראל
 מייסדים:  יהודית קצובר, נדיה מטר
 האתר הרשמי
 
תנועת הריבונות היא תנועה פוליטית חוץ-מפלגתית הפועלת להחלת הריבונות הישראלית ביהודה ושומרון.
על התנועה

התנועה הוקמה בשנת 2010 על ידי יהודית קצובר ונדיה מטר, וכללה אז את "פורום הריבונות" ובו אישי ציבור ואקדמיה, בהם קרולין גליק, יורם אטינגר, גאולה כהן ומרדכי קידר.
התנועה מובילה פעילות חוץ פרלמנטרית לחיזוק המשילות במדינה ולעידוד ההתיישבות ביהודה ושומרון, תוך דגש מיוחד על אזור גוש עציון ובקעת הירדן. התנועה מקיימת גם מאבקים ציבוריים והסברתיים בזירה המדינית, פעילות לחיזוק ועידוד חיילי צה"ל ופעילות חינוכית ציונית לקבוצות בני נוער.
התנועה מוציאה לאור את כתב העת "ריבונות" ואת אתר האינטרנט "ריבונות" הכוללים כתבות, מאמרים ועדכונים סביב חזון הריבונות. במקביל יוזמת התנועה כנסים בהם מופיעים אנשי ימין, בהם שרים, חברי כנסת, אנשי ציבור, הגות ואקדמיה, הפורסים את משנתם סביב דרכי יישום חזון הריבונות והצורך המדיני למנף את המהלך עד ביצועו.
תחת תנועת הריבונות פועלים שני אגפים נוספים, "נוער ריבונות" ו"סטודנטים למען הריבונות". האגפים עובדים הזרועות עצמאיות למחצה ומקדמים את חזון הריבונות בזירה הייעודית שלהם.
נוער ריבונות

מטה הנוער של תנועת הריבונות, "נוער ריבונות", הוקם על ידי מספר בוגרים של צעירי הבית היהודי ביניהם יאיר בוכניק ואביחי גרינוולד, ומגבש סביבו צעירים המשקיעים ממרצם ומזמנם למען הריבונות. המטה מונה מאות פעילים, המחולקים לגרעינים לפי אזורי מגורים, ולצוותים מרכזיים הכוללים עבודה תמידית להסברה במגוון תחומים, ופעילות פרלמנטרית קבועה מול חברי כנסת ועיתונאים. סלוגן המטה הוא "העם תומך בריבונות". לאחר הצלחת הרעיון התנועה פועלת להדהד סלוגן נוסף "ריבונות - מחזון למציאות" והוא מודפס על חולצות, צמידים, תיקים, כובעים ושלטי חוצות ברחבי הארץ.
יו"ר נוער הריבונות כיום הוא עוז זעירא.
סטודנטים למען ריבונות

בשנת 2020 נפתח בתנועה אגף נוסף הפונה לסטודנטים ומקים תאים באוניברסיטאות ובמוסדות להשכלה גבוהה על מנת לחזק גם שם את התודעה בנושא. האגף הוקם על ידי עדן סלמן, יו"ר האגף כיום הוא אביתר גילאי.
הערות שוליים

↑  מי אנחנו?, באתר www.ribonut.co.il
↑  ריבונות - כתב עת מדיני, באתר www.ribonut.co.il
↑  תנועת הריבונות: להבין את גודל השעה, על הימין לעלות קומה, באתר www.inn.co.il
↑  ריבונות | נוער ריבונות, באתר www.ribonut.co.il
↑  ריבונות | נוער ריבונות, באתר www.ribonut.co.il
↑  ריבונות, לא עסק רק למבוגרים, באתר www.inn.co.il
לוגו נוער ריבונות
שמואל יעקב בורנשטיין

| --- | --- |

 לידה:  25 בספטמבר 1946 כ"ט באלול ה'תש"ו ירושלים, פלשתינה (א"י) 
 פטירה:  14 במאי 2017 (בגיל 70) י"ח באייר ה'תשע"ז בני ברק, ישראל 
 מדינה:  ישראל 
 מקום פעילות:  ירושלים, בני ברק
 תקופת הפעילות:  ? – 14 במאי 2017 
 השתייכות:  מתנגדים 
 תחומי עיסוק:  חינוך
 חיבוריו:  "זאת ליעקב" על מסכתות הש"ס
 
הרב שמואל יעקב בורנשטיין (כ"ט באלול ה'תש"ו, 25 בספטמבר 1946 – ליל י"ח באייר ה'תשע"ז, 14 במאי 2017) היה ראש ישיבת קריית מלך בבני ברק, וקודם לכן ראש ישיבת חברון-גאולה בירושלים.
ביוגרפיה

נולד בירושלים לישכר דב ויהודית צביה (לבית לובין) בורנשטיין, משפחה חסידית ירושלמית. למד בתלמוד תורה 'יבנה' בעיר, ואחר כך בישיבת תפארת צבי ותקופה קצרה בכולל ברעננה. מקיץ ה'תשכ"ב למד בישיבת חברון, שם התקרב לרב חיים סרנא שהחל אז להעביר שיעורים בישיבה. הם עבדו יחד על הדפסת כתבי אביו הרב יחזקאל סרנא. כבר בהיותו בישיבה התחילו להתאסף סביבו קבוצת בחורים, בהם הרב דוד כהן, לימים ראש ישיבת חברון.
במקביל שמע מדי שבוע את שיעוריהם של ראשי ישיבת מיר, הרב חיים שמואלביץ וחתנו הרב נחום פרצוביץ.
לאחר נישואיו בחשון ה'תש"ל (1969) עם שרה רסיה, למד בכולל בישיבת מיר, הוא נחשב לאחד מתלמידיו המובהקים של הרב שמואלביץ ועסק בעריכת ספריו "שערי חיים". למד גם בחברותא עם הרב נחום פרצוביץ, ולימים סייע לעורכי ספרי שיעוריו וחידושיו.
היה מקורב גם אל הרב חיים זייצ'יק, שהיה שכנו שנים רבות (נהג לומר שרבו בתורה היה הרב שמואלביץ, ובמוסר ועבודת ה' הרב זייציק).
היה ר"מ בישיבת "כנסת יהודה" בשכונת סנהדריה בירושלים. לאחר מכן נסע לארצות הברית לישיבת טלז בקליבלנד, ושהה שם משנת תשל"ג עד שנת תשל"ו. כשחזר מונה לר"מ בישיבת נחלת דוד בפתח תקווה. לאחר כשנתיים עבר להיות ר"מ בישיבת "תורת ירושלים-טורדא" ואחר כך מונה לראש ישיבת שערי ציון.
בתקופת היותו ראש ישיבת בית התלמוד-גור אריה למד מפי הרב יצחק הוטנר.
בשנת תשמ"ז (1987), עם חידוש ישיבת כנסת ישראל-חברון בשכונת גאולה בירושלים שימש שם כראש ישיבה עם הרב חיים סרנא במשך כעשרים שנה.
בשנת תש"ס (2000) הוקמה ישיבת 'קריית מלך' בבני ברק, ותקופה קצרה לאחר מכן הוא הוזמן לכהן כראש הישיבה בעצתו של הרב חיים קניבסקי, בעקבות זאת עבר לגור בבני ברק.
שיעוריו התאפיינו באריכות יוצאת דופן, בהיקף רחב ועם זאת בעמקות.
נודע כבעל תפילה ובעל רגש בתפילה וניגון, ונוסחיו מושרים עד היום בפי תלמידיו.
בשנותיו האחרונות שימש כאחד מנשיאי קופת העיר.
סבל מבעיות לב, שמהן נפטר במוצאי שבת פרשת 'אמור' ל"ג בעומר, ה'תשע"ז (2017).